21/09/2010 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
Clave: DH. V15.26758. Información pública

ÁRIDOS DE LAMAS, S. A. de conformidade co artigo 245 do Regulamento do dominio público hidráulico, solicita autorización para o vertido ao rego Bardaos (cunca do río das Forcadas) dun caudal máximo de 37.619,44 m 3 /ano de augas residuais industriais e pluviais procedentes da escorrega, e dun caudal máximo de vertido de 730 m 3 /ano de augas residuais fecais por infiltración no terreo (cunca do río das Forcadas); todas elas xeradas na canteira de Lamas — Rapadoiro, asentada no concello de San Sadumiño. As augas residuais industriais e pluviais procedentes da escorrega xeradas nas instalacións, son tratadas en balsas de decantación dispostas en serie das seguintes superficies e dimensións:  Balsa 1, de 917 m 2 de superficie e dimensións 70 m de lonxitude, 13 m de ancho e 2,5 m de profundidade.  Balsa 2, de 1.961 m 2 de superficie e dimensións 86 m de lonxitude, 22 m de ancho e 3 m de profundidade.  Balsa 3, de 1.605 m 2 de superficie e dimensións 80 m de lonxitude; 18 m de ancho e 3 m de profundidade.  Balsa 4, de 1.344 m 2 de superficie e dimensións 105 m de lonxitude, 11 m de ancho e 2,5 m de profundidade.  Balsa 5, de 870 m 2 de superficie e dimensións 54 m de lonxitude, 17 m de ancho e 3 m de profundidade.  Balsa 6, de 774 m 2 de superficie e dimensións 46 m de lonxitude, 18 m de ancho e 3 m de profundidade. As balsas 5 e 6 utilízanse como balsas de almacenamento de auga. Na balsa 5 existe unha bomba que envía as augas residuais almacenadas nesta á planta de elaboración de mesturas bituminosas; e na balsa 6 hai outra bomba que envía as augas residuais almacenadas nesta aos servizos e aseos da planta e para o rego da superficie da planta para evitar a xeración de po. As augas residuais depuradas sobrantes procedentes da balsa 5 son conducidas mediante un tubo de fibrocemento de 300 mm de diámetro e 13,5 m de lonxitude ao rego Bardaos. As coordenadas UTM do punto de vertido destas augas residuais de escorrega depuradas ao rego Bardaos son as seguintes: X= 578.150; Y= 4.824.001. As augas residuais fecais son tratadas nunha fosa séptica de 1.800 L de capacidade e de dimensións 2 m de longo, 1 m de ancho e 1 m de alto, equipada con filtro biolóxico e unha arqueta de toma de mostra. Posteriormente, as augas residuais fecais son infiltradas no terreo mediante un pozo filtrante de 150 cm de diámetro e 150 cm de profundidade. As coordenadas UTM do punto de infiltración no terreo da fosa séptica son X= 578.227; Y= 4.823.647. O que se fai público para xeral coñecemento por un prazo de TRINTA (30) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentar as súas reclamacións, durante o prazo sinalado, nas oficinas do organismo autónomo Augas de Galicia da Consellería de Medio Ambiente, Territorio e Infraestruturas sitas na Praza Camilo Díaz Baliño - Santiago de Compostela e no Servizo Territorial Norte de Augas de Galicia sito na R/ Wenceslao Fernández Flórez, 1 - A Coruña; onde se atopa exposto o proxecto para que poida ser examinado por quen desexe. Santiago de Compostela, 3 de setembro de 2010 O xefe da Área de Vertidos, e. f. Asdo.: Francisco Julio Gutiérrez García